লিম্বিক মস্তিষ্ক ব্যবস্থার নির্মাণকৌশল সরীসৃপ-মস্তিষ্ক থেকে আলাদাভাবে উল্লেখযোগ্য। বিবর্তন একটি রক্ষণশীল প্রক্রিয়া। যেসব দেহ-নকশা নিজের কাজ ঠিকমতো করতে পারে, পুরনো হয়ে গেলেও বিবর্তন তাদের রেখে দেবে। দেহের খুব প্রাথমিক কিন্তু মৌলিক কাজগুলো অবিরত করার জন্যে সরীসৃপীয় মস্তিস্ক চমৎকার জিনিস। তাই চাকা নতুন করে আবিষ্কারের দরকার কি? এজন্যে স্তন্যপায়ীর উদ্ভবের সময়ে পুরনো সরীসৃপীয় মস্তিষ্কটা রেখে দিয়ে তার উপর নতুন মগজের স্তর সংযোজন করে আরেকটু জটিল মস্তিষ্ক নির্মাণ করেছে অন্ধ-ঘড়িনির্মাতা প্রকৃতি।